Emari (talde feminista)

Emari talde feminista 2015ean sortu zen Sestaon (Bizkaia) gizartean emakume eta gizonen arteko berdintasun-balioak sustatu eta bultzatzeko asmoz, eta, era berean, feminismoaren errealitatea ezagutarazteko asmoz.

 Ibilbidea 
Emari talde feminista 2015eko neguan sortu zen arren, 2017ra arte ez zen elkarte bezala erregistratu.  Egoitza Sestaoko Azeta kalean dauka, eta bere xedea, besteak beste, Sestaoko egunerokoan ikuspegi feminista txertatzea da.

 Ekintzak 
Irabazi asmorik gabeko talde honek urtero hainbat ekintza antolatzen ditu data esanguratsuetan; hala nola, azaroaren 25ean, martxoaren 8an, Gabonetan edo Sestaoko jaietan. Ekintzon helburua, betiere, aldarrikatzea eta biztanleria sentsibilizatzea izan ohi da.

Horrez gain, formatzea xede duten bestelako ekintzak ere antolatzen ditu data zehatzetatik kanpo; esate baterako, tailerrak, jardunaldiak... Bestalde, eraso matxistak salatzen ditu.

 Lankidetza 
Emari, maiz, Sestaoko beste eragile sozial batzuekin batera elkarlanean aritzen da; besteak beste, Elikadura Burujabetza kolektiboarekin, Sestaoko Sare Antifaxistarekin, Iris taldearekin, Integrando elkartearekin edota Zaindu Sestao! Korrrikan ere lekukoa eraman ohi du Emarik, eta Euskaraldian parte hartzen du. Modu berean, Ezkerraldeko beste talde feministekin ere kontaktua izaten du. 

 Aitortza 
 2019an Sestaoko Eusko Lorak dantza taldeak ohorezko bazkide izendatu zuen Emari talde feminista bere lan eta ibilbidearen omenez: 1492. bazkidea da eta Urrezko bazkide.

 Erreferentziak 

 Kanpo estekak 

Kategoria:Sestao
Kategoria:Bizkaiko elkarteak
Kategoria:Erakunde feministak